open-index/open-wikipedia-markdown huggingface dataset:
Ασίνη Αργολίδας

Η **Ασίνη** (*παλαιά ονομασία: Τζαφεραγά*) είναι πεδινό χωριό του νομού Αργολίδας. Διοικητικά ανήκει στον ομώνυμο δήμο και ο πληθυσμός της σύμφωνα με την απογραφή του 2021 είναι 1.000 κάτοικοι.

## Γενικά
Η Ασίνη διατηρεί το όνομα της αρχαίας πόλης της οποίας η ακρόπολη βρίσκεται κοντά στον οικισμό, δίπλα στην παραλία της Ασίνης. Τα ερείπια της είναι ορατά σήμερα. Ο σημερινός οικισμός είναι κυρίως αγροτικός με κύρια καλλιέργεια τα εσπεριδοειδή, ενώ γνωρίζει και τουριστική ανάπτυξη εκμεταλλευόμενος την κοντινή απόσταση που τον χωρίζει από την παραλία, καθώς και από το ανεπτυγμένο τουριστικά Τολό.

Η Ασίνη είναι "παραδοσιακό αρχοντοχώρι" (όπως συνηθίζουν να το αποκαλούν οι κάτοικοί του) και απέχει 8 χιλιόμετρα νοτιοανατολικά από το Ναύπλιο. Είναι χτισμένο στους πρόποδες ενός ψηλού βουνού σε υψόμετρο 50 μέτρων που έχει σχήμα αβγού και στην κορυφή του βρίσκεται το εκκλησάκι του Προφήτη Ηλία, που φωτίζεται το βράδυ. Οι κατοικίες της Ασίνης είναι παραδοσιακά χτισμένες ανάμεσα σε πλούσιους πορτοκαλεώνες, ελαιώνες και μεγάλες εκτάσεις με μανταρίνια, κηπευτικά και δημητριακά.

Ο Γάλλος περιηγητής Φρανσουά Πουκεβίλ την αναφέρει ως *Jafer-Aga* στο «Ταξίδι στην Ελλάδα» (Voyage dans la Grece) με συνολικό πληθυσμό 70. Στην Εκστρατεία του Μοριά καταγράφεται με την ονομασία *Tzapher-Aga* να υπάγεται στην Επαρχία Ναυπλίου (*Nauplie*) να έχει συνολικό πληθυσμό 139 άτομα. Στο Αρχείο Ιωάννου Καποδίστρια αναφέρεται ως *Τζαφέραγα* στην Επαρχία Ναυπλίου με συνολικό πληθυσμό 139 άτομα.

## Πληθυσμός
Η Ασίνη παρουσίασε πληθυσμιακή αύξηση από το 1879 μέχρι και το 1940. Από τότε μέχρι το και το 1971 ο πληθυσμός της μειώθηκε ελαφρώς ενώ έκτοτε αυξάνεται ξανά. 

## Εικόνες

Αρχείο:Asini.JPG| Ο κάμπος της Ασίνης
Αρχείο:20090728 asini19.jpg| Η ακρόπολη της αρχαίας Ασίνης
Αρχείο:20090728 asini41.jpg|Ερείπια της Ακρόπολης της αρχαίας Ασίνης


## Παραπομπές


Κατηγορία:Χωριά της περιφερειακής ενότητας Αργολίδας
Κατηγορία:Δήμος Ναυπλιέων
Ασίνη (αποσαφήνιση)

Με το όνομα **Ασίνη** αναφέρονται:
*Ασίνη, αρχαία πόλη της Αργολίδας
*Ασίνη Μεσσηνίας, αρχαία πόλη της Μεσσηνίας στη θέση της σημερινής Κορώνης
*Ασίνη Λακωνίας, αρχαία πόλη της Λακωνίας, στην περιοχή της Μάνης 
*Ασίνη Αργολίδας, σύγχρονο χωριό της Αργολίδας, κοντά στην ομώνυμη αρχαία πόλη
Καλλιθέα Αργολίδας

Η **Καλλιθέα** είναι πεδινό χωριό του νομού Αργολίδας. Διοικητικά ανήκει στο δήμο Ναυπλιέων και σύμφωνα με την απογραφή του 2011 ο πληθυσμός του ανέρχεται στους 119 μόνιμους κατοίκους.

## Γενικά στοιχεία
Η Καλλιθέα είναι κτισμένη στον κάμπο της Ασίνης κοντά στις ακτές του Αργολικού κόλπου σε απόσταση 10 χιλιομέτρων ΝΑ του Ναυπλίου. Είναι αγροτικός οικισμός και οι κάτοικοί του ασχολούνται κυρίως με την καλλιέργεια εσπεριδοειδών.

Μέχρι το 1953 έφερε την ονομασία Μουράταγας και κατά την περίοδο της δεύτερης Τουρκοκρατίας της Πελοποννήσου συμπεριλαμβανόταν στα λεγόμενα *Δρεπανοχώρια*, ενώ αποτελούσε πιθανότατα τσιφλίκι (ιδιοκτησία) Οθωμανών του Ναυπλίου. Αναφορά στην Καλλιθέα γίνεται το 1886 από τον γεωγράφο και ιστορικό Αντώνιο Μηλιαράκη, ο οποίος το χαρακτηρίζει (όπως και τα υπόλοιπα χωριά της περιοχής) ως αγροτικό οικισμό.

Διοικητικά μετά τη δημιουργία του ελληνικού κράτους υπαγόταν αρχικά στον δήμο Ασίνης και στη συνέχεια στον δήμο Ναυπλιέων της ομώνυμης επαρχίας. Το 1912 προσαρτήθηκε στην κοινότητα Χαϊδαρίου (μετέπειτα Δρεπάνου) της επαρχίας Ναυπλίου και από το 1997 ως το 2010 ανήκε στον καποδιστριακό δήμο Ασίνης. Από το 2011 υπάγεται στον διευρυμένο δήμο Ναυπλιέων.

## Πληθυσμός
Το χωριό γνώρισε σημαντική αύξηση από το 1879 μέχρι και το 1928 ενώ από το 1928 μέχρι το 2011 μειώθηκε κατά το ήμισυ. Έκτοτε έχει πάλι παρουσιάσει αύξηση. 

## Παραπομπές


Κατηγορία:Χωριά της περιφερειακής ενότητας Αργολίδας
Κατηγορία:Δήμος Ναυπλιέων
Σαιντ Τζόρτζις

Το **Σαιντ Τζόρτζις** () είναι πρωτεύουσα της νησιωτικής χώρας της Γρενάδα. Βρίσκεται στα νοτιοδυτικά του νησιού κοντά σε παλαιό ηφαίστειο. Έχει πληθυσμό 89.018 κατοίκων. Είναι δημοφιλέστατος τουριστικός προορισμός στην Καραϊβική προσελκύοντας χιλιάδες τουρίστες, κρουαζιερόπλοια και διασημότητες.

Η πόλη είναι η πρωτεύουσα της δεύτερης μεγαλύτερης ενορίας, του Αγίου Γεωργίου.

## Γεωγραφία
Το Σαιντ Τζόρτζις βρίσκεται νοτιοδυτικά της Γρενάδα και του νησιού, δυτικά της ενορίας του Αγίου Γεωργίου και κεντρικά της περιφέρειας της Πόλης του Αγίου Γεωργίου. 

## Νοσοκομεία
Τα νοσοκομεία του Σαιντ Τζόρτζις είναι τα ακόλουθα:
* Γενικό Νοσοκομείο (General Hospital)
* Νοσοομείο Όρους Γκέυ (Mount Gay Hospital)
* Ιατρικό κέντρο Παλαιάς Τράφορντ (Old Trafford Medical Center)
* Ιατρικές Υπηρεσίες Αγίου Αυγουστίνου (St Augustine's Medical Services): Ιατρικό Νοσοκομείο, που σχεδιάστηκε σαν κέντρο για ιατρικούς σκοπούς. Ιδρύθηκε το 1998. Προσφέρει περιληπτική φροντίδα σε παραπάνω από 16 περιοχές. 
* Πανεπιστήμιο Ιατρικής του Αγίου Γεωργίου (St. George’s University School of Medicine)
* Νοσοκομείο και Κέντρο Υγείας Μέρρυσοου (Marryshows' Hospital & Health Clinic)
* Κλινική Σέιλους (Salus Clinic)

## Ιστορία

Η πόλη χτίστηκε από τους Γάλλους το 1650. Χαρακτηριστικό της είναι οι κεραμοσκεπείς κόκκινες στέγες στα περισσότερα σπίτια της. Έχει καταστραφεί από μεγάλες πυρκαγιές, έπειτα από τη μεγάλη πυρκαγιά του 1771 πολλές πανσιόν μετακόμισαν στην τρίτη μεγαλύτερη πόλη της Γρενάδα την Γκουγιάβε. Την 1η Νοεμβρίου 1775 άλλη μια μεγάλη φωτιά κατέστρεψε μεγάλο μέρος της πόλης που έμεινε γνωστή στην ιστορία ως η μεγάλη φωτιά του Σαιντ Τζόρτζις. Στις 7 Σεπτεμβρίου 2004 ο τυφώνας Ιβάν χτύπησε τη Γρενάδα και την πρωτεύουσα Σαιντ Τζόρτζις σκοτώνοντας 39 ανθρώπους και καταστρέφοντας πολλά ιστορικά κτήρια μεταξύ αυτού και την κατοικία του πρωθυπουργού της χώρας.

## Παραπομπές


Κατηγορία:Πρωτεύουσες της Κεντρικής Αμερικής
Κατηγορία:Πόλεις της Γρενάδας
Φραγκίσκος Σκούφος

Ο **Φραγκίσκος Σκούφος** (1644-1697) ήταν Έλληνας λόγιος από την Κρήτη.

## Βιογραφικό
Γεννήθηκε στην Κυδωνία της Κρήτης αλλά μετά την κατάκτηση του νησιού από του Οθωμανούς κατέφυγε με την οικογένειά του στη Ζάκυνθο. Σε ηλικία 13 ετών πήγε στη Ρώμη όπου σπούδασε, στο ελληνικό γυμνάσιο της πόλης θεολογία και φιλοσοφία και αφού αποφοίτησε προσελήφθη δάσκαλος στη Φλαγγίνειο Σχολή της Βενετίας (1669). Ήρθε όμως σε αντιπαράθεση με τον μητροπολίτη Φιλαδελφείας Μελέτιο Χορτάκη και αναγκάστηκε να επιστρέψει στη Ρώμη. Το 1675 ασπάστηκε το Ρωμαιοκαθολικισμό και τρία χρόνια αργότερα διορίστηκε γενικός τοποτηρητής του ρωμαιοκαθολικού επισκόπου στην Κέρκυρα.

Συνέγραψε:
**Τέχνη Ρητορικής* (Βενετία 1681)
**Επιστολάριο*
και αρκετά επιγράμματα.

Στα έργα αυτά, τα οποία είναι γραμμένα απλά προκειμένου να γίνονται κατανοητά και από ανθρώπους που δεν διέθεταν ιδιαίτερη μόρφωση (από *απλούστερους ανθρώπους* όπως χαρακτηριστικά αναφέρει στην Τέχνη της Ρητορικής) φαίνεται η αρχαιομάθεια του Κρητικού λογίου. Επιπλέον ο Σκούφος προσπάθησε  να στρέψει τα χριστιανικά κράτη κατά των Οθωμανών.

## Παραπομπές


## Πηγές
* 
* Εγκυκλοπαίδεια Πάπυρος Λαρούς Μπριτάννικα, τόμ. 47
* Γιάνης Κορδάτος, Ιστορία της Νεοελληνικής λογοτεχνίας. Από το 1453 ως το 1961, τόμος πρώτος,εκδ.Επικαιρότητα, Αθήνα, 1983


Κατηγορία:Έλληνες λόγιοι του 17ου αιώνα
Παντελλερία

Η **Παντελλερία** () είναι το πέμπτο μεγαλύτερο ιταλικό νησί μετά τη Σικελία, τη Σαρδηνία, την νήσο Έλβα και το Σαντ Αντίοκο. Το νησί έχει έκταση 83 τ.χλμ και πληθυσμό 7.729 κατοίκους. Πρωτεύουσα του νησιού είναι η ομώνυμη κωμόπολη.

## Β΄ Παγκόσμιος Πόλεμος
Στη νεότερη ιστορία η νήσος κατέστη τόπος εξορίας καταδίκων και πολιτικών εξόριστων μέχρι και τον Β΄ Παγκόσμιο Πόλεμο. Ειδικότερα όμως λίγο πριν από την έναρξη του Β΄ Παγκοσμίου Πολέμου ο Μουσολίνι ακολουθώντας το γνωστό δόγμα Mare Nostrum και φιλοδοξώντας την κυριαρχία της Μεσογείου, μετέβαλε τόσο τη νήσο αυτή όσο και τη Λαμπεντούζα σε μεγάλα ναυτικά οχυρά και ναυτικούς σταθμούς του ιταλικού στόλου καλύπτοντας ανάγκες ανεφοδιασμού, εξόρμησης και προσβολής νηοπομπών και μεμονωμένων εμπορικών πλοίων.

Τελικά μετά την ολοκληρωτική συντριβή του Άξονα στην Αφρική, τον Μάιο του 1943, και κατά την προπαρασκευή της διασυμμαχικής απόβασης της Σικελίας, στις 10 Ιουνίου του 1943 εξαπολύθηκε εναντίον των δύο νήσων μεγάλος ναυτικός και αεροπορικός βομβαρδισμός όπου μετά από διήμερο πρώτη παραδόθηκε η Παντελλερία και αμέσως μετά η Λαμπεντούζα.

Κατηγορία:Γεωγραφία της Σικελίας
Κατηγορία:Νησιά της Ιταλίας
Κατηγορία:Δήμοι της Επαρχίας του Τράπανι
Ινδικτιών

Η **Ινδικτιών** ή *ίνδικτος* ή επινέμησις ήταν η αστρονομική χρονική περίοδος (κύκλος) των 15 ετών. Καθιερώθηκε στα χρόνια των Ρωμαίων, για τον έγγειο φόρο, ο οποίος διατάχθηκε να υπολογίζεται κάθε δεκαπέντε χρόνια. Γι' αυτό και η ετυμολογία της λέξης είναι λατινική και προέρχεται από το *indictio*, όπως ονόμαζαν οι Ρωμαίοι τη «διαταγή».

Διατηρήθηκε στο Βυζάντιο καθώς και την Καθολική εκκλησία, με βάση την είσπραξη από τους Ρωμαίους ορισμένου φόρου κάθε 15 χρόνια. Γι' αυτό ονομάζεται και *επινέμησις*. Πότε ακριβώς καθιερώθηκε δεν είναι γνωστό. Εικάζεται ότι επί Διοκλητιανού, ή επί Κωνσταντίνου Α΄ το έτος 312, άρχισε να χρησιμοποιείται ως χρονολογική αναφορά. Οι Πάπες της Ρώμης χρησιμοποίησαν τον θεσμό αυτό από το 315, αρχίζοντας να μετρούν τα έτη από την 1η Ιανουαρίου και τους κύκλους από το έτος 3 π.Χ.. Ο Καρλομάγνος καθιέρωσε την χρονολόγηση αυτή από το έτος 800 και αρχίζοντας το έτος από τις 24 Σεπτεμβρίου· το ίδιο έκαναν και οι αυτοκράτορες της Γερμανίας.

Μετά την κατάλυση της Βυζαντινής Αυτοκρατορίας από τους Οθωμανούς, οι Πατριάρχες διέσωσαν τον θεσμό αρχίζοντας το έτος από την 1η Σεπτεμβρίου και μετρώντας τα έτη από τη -σύμφωνα με την Παλαιά Διαθήκη- δημιουργία του κόσμου (1η Σεπτεμβρίου 5509), χωρίς όμως να γράφουν τον κύκλο. Η ινδικτιών στην Ορθόδοξη Εκκλησία προκύπτει από τη διαίρεση του έτους από Κτίσεως Κόσμου (anno Mundi) δια δεκαπέντε, και το έτος ινδικτιώνος είναι το καταλειπόμενο+1. Π,χ. για το έτος 2010 είναι 2010+5509-1 = 7518 από κτίσεως κόσμου· 7518 : 15 = πηλίκο 501 (κύκλος), υπόλοιπο 3 (4ο έτος ινδικτιώνος για Ιανουάριο-Αύγουστο ή 5ο έτος για Σεπτέμβριο-Δεκέμβριο).

Αν θεωρήσουμε ότι η μέτρηση άρχισε από τον Κωνσταντίνο Α΄, για να υπολογίσουμε τον κύκλο και το έτος ινδικτιώνος ενός έτους, από το έτος αφαιρούμε το 313 και τη διαφορά τη διαιρούμε με το 15. Το πηλίκο είναι ο κύκλος και το υπόλοιπο+1 είναι το έτος ινδικτιώνος. Π.χ. για το 2010 έτος: 2010-312 = 1698· 1698:15 = πηλίκο 113 (ο κύκλος) και υπόλοιπο 3, άρα 4ο έτος ινδικτιώνος (για Ιανουάριο-Αύγουστο) ή 5ο (για Σεπτέμβριο-Δεκέμβριο).

## Αναφορές


## Δείτε επόσης
* Βυζαντινό ημερολόγιο
* Anno Mundi

## Πηγές
* 
* 

Κατηγορία:Μονάδες χρόνου
Κατηγορία:Ιουλιανό ημερολόγιο
Χαλκιάς Μεσσηνίας

Ο **Χαλκιάς** είναι ορεινός οικισμός του νομού Μεσσηνίας χτισμένος σε υψόμετρο 660 μέτρων. Βρίσκεται στις νότιες πλαγιές του Τετραζίου όρους σε απόσταση 60 χιλιομέτρων ΒΔ της Καλαμάτας. Διοικητικά ανήκει στον δήμο Δωρίου και ο πληθυσμός του σύμφωνα με την απογραφή του 2001 είναι 108 κάτοικοι.

Ο Χαλκιάς είναι  χτισμένος σε υψόμετρο 660 μέτρων στις νότιες πλαγιές του Τετραζίου όρους ανάμεσα από το Χρυσοχώρι  και τον Κούβελα . Η ονομασία Χαλκιάς προέρχεται  από τους σιδηρουργούς που τους αποκαλούσαν χαλκιάδες, οι οποίοι είχαν εγκατασταθεί κοντά στην εκκλησία του Αγίου Νικολάου.

Όλα τα σπίτια του Χαλκιά είναι πετρόκτιστα, παλαιά και σχεδόν όλα έχουν αναπαλαιωθεί. Στο κέντρο του χωριού έχει τοποθετηθεί προτομή του Γιαννάκη Μέλιου, του κλεφτοκαπετάνιου από το Λιόπεσι (σημερινό Άνω Κούβελα). Στο Χαλκιά, στη θέση του Άι Λια, έχουν αποκαλυφθεί τρεις θολωτοί τάφοι  μικρών διαστάσεων της Μυκηναϊκής εποχής. Θα οδηγηθείτε σε αυτούς ακριβώς πριν από την είσοδό σας στο χωριό.

Ο Χαλκιάς δημιουργήθηκε μετά το 1843 όταν οι κάτοικοι από το ορεινό Λιόπεσι κατέβηκαν σε χαμηλότερο υψόμετρο, άλλοι στο σημερινό Κούβελα και άλλοι στη νοτιοδυτική πλευρά του βουνού, στον Χαλκιά, εκεί που είχαν τα μαντριά τους και τα κτήματά τους. Λέγεται ότι πρώτοι οικιστές ήταν η οικογένεια Μπαμπαρούτση.

Κατηγορία:Χωριά της περιφερειακής ενότητας Μεσσηνίας
Κατηγορία:Δήμος Οιχαλίας
770 Μπαλί

Ο **Μπαλί (Bali)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 10,88. Ανακαλύφθηκε το 1913 από τον Γερμανό αστρονόμο Άνταμ Μάσινγκερ, που παρατηρούσε από τη Χαϊδελβέργη, και πήρε το όνομά του από το νησί Μπαλί της Ινδονησίας.

## Φυσικά χαρακτηριστικά
Η μέση διάμετρος του Μπαλί εκτιμάται σε 16 χιλιόμετρα. Ο φασματικός τύπος του είναι **S** (λιθώδης), ενώ το άλβεδό του είναι 0,2483. Ο Μπαλί περιστρέφεται γύρω από τον εαυτό του μία φορά κάθε 5 ώρες και 57 λεπτά.

## Παραπομπές


## Εξωτερικοί σύνδεσμοι
* Τροχιά από το JPL (Java) / Εφημερίδα

Μπαλι
771 Λιμπέρα

Η **Λιμπέρα (Libera)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 10,222. Ανακαλύφθηκε το 1913 από τον Αυστριακό αστρονόμο Γιόζεφ Ρέντεν, που παρατηρούσε από τη Βιέννη, και πήρε το όνομά της από το όνομα μιας γνωστής του Ρέντεν.

## Φυσικά χαρακτηριστικά
Η μέση διάμετρος της Λιμπέρα εκτιμάται σε 29,38 χιλιόμετρα. Ο φασματικός τύπος της είναι **X**, ενώ το άλβεδό της είναι 0,1303. Η Λιμπέρα περιστρέφεται γύρω από τον εαυτό της μία φορά κάθε 5 ώρες και 53,5 λεπτά.

## Παραπομπές


## Εξωτερικοί σύνδεσμοι
* Τροχιά από το JPL (Java) / Εφημερίδα

Λιμπερα
Βαγγέλης Μπαλαφούτης

Ο **Βαγγέλης Μπαλαφούτης** γεννήθηκε στις 18 Νοεμβρίου του 1963 στο Ηράκλειο Κρήτης. Σε ηλικία 8 ετών ήρθε στην Αθήνα, όπου και διαμένει μέχρι σήμερα. Τελείωσε το Λύκειο Αρρένων Νέας Σμύρνης και σπούδασε σκηνοθεσία. Παράλληλα σπούδασε κλασσικά και μοντέρνα κρουστά στο Πινδάρειο Ωδείο Αθηνών.

Το 1985 αρχίζει να εργάζεται σαν σκηνοθέτης. Γράφει τα σενάρια και σκηνοθετεί συνολικά 28 ταινίες μεγάλου μήκους. Συνεργάζεται με πρωταγωνιστές του ελληνικού κινηματογράφου όπως ο Σωτήρης Μουστάκας, ο Κώστας Βουτσάς, η Μάρθα Καραγιάννη, ο Κώστας Τσάκωνας και άλλοι.

Το 1991 είναι η χρονιά σταθμός στην επαγγελματική του εξέλιξη. Γνωρίζει τον Χάρρυ Κλυνν, με τον οποίο συνεργάζεται στενά και με μεγάλη επιτυχία. Οι δύο τους ευθύνονται για δύο από τις μεγαλύτερες θεατρικές επιτυχίες του Θεάτρου "Άλσος" τα έτη 1993 και 1994 καθώς και για τις τηλεοπτικές επιτυχίες των "Harry Klynn Shows" και "Πολίτης Κλυνν".

Το 1996, μετά από τέσσερα χρόνια προεργασίας, ο Βαγγέλης Μπαλαφούτης εκδίδει το "Αντίστροφο Λεξικό της Νεοελληνικής", ένα λεξικό ρίμας, με 140.000 ομοιοκαταληξίες, που κυκλοφορεί από τις εκδόσεις Επικαιρότητα.

Ο Βαγγέλης Μπαλαφουτης είναι:
*Τακτικό Μέλος της Εταιρείας Ελλήνων Σκηνοθετών
*Τακτικό Μέλος της Εταιρείας Ελλήνων Θεατρικών Συγγραφέων
*Τακτικό Μέλος της Εταιρείας Ελλήνων Σεναριογράφων
*Τακτικό Μέλος της ΑΕΠΙ
*Τακτικό Μέλος του Κέντρου Μελέτης και Έρευνας του Ελληνικού Θεάτρου-Θεατρικού Μουσείου

## Εργογραφία
*1990 - Θέατρο Καλουτά - "Η χρυσή...Ολοιπεινάδα" (Γιάννη Καλαμίτση-Βαγγέλη Μπαλαφούτη-Ανέστη Κωνσταντινίδη)
*1991 - Θέατρο Μετροπόλιταν - "Τούβλα, Λόττο και Μπουρλότο" (Ντίνου Σπυρόπουλου-Βαγγέλη Μπαλαφούτη-Μελίσσας Στοΐλη)
*1992 - Θέατρο Ακροπόλ - "Βουλή τους και ραβδί τους" (Γιάννη Καλαμίτση-Βαγγέλη Μπαλαφούτη)
*1993 - Θέατρο Άλσος - "Πίτσες μπλε" (Xάρρυ Κλυνν-Γιάννης Κακουλίδης-Λάκης Μπέλλος-Βαγγέλης Μπαλαφούτης)
*1994 - Θέατρο Άλσος - "Μπρόκολα και λαχανίδες, Κάποιο λάκκο έχει η φάβα" (Xάρρυ Κλυνν-Βαγγέλης Μπαλαφούτης)

Κατηγορία:Έλληνες θεατρικοί συγγραφείς
Κατηγορία:Έλληνες σεναριογράφοι
Κατηγορία:Έλληνες σκηνοθέτες
Κατηγορία:Λήμματα που χρειάζονται παραπομπές
Κατηγορία:Λήμματα που χρειάζονται παραπομπές από 12/2010
Κατηγορία:Σκηνοθέτης-επέκταση
Δημήτριος Κολοκύνθης

Ο **Δημήτριος Κολοκύνθης** ήταν Αθηναίος ιερέας. Έζησε τον 17ο αιώνα, το οικογενειακό του όνομα απαντάται από τον 13ο αιώνα. Πήγε το 1651 στην Κωνσταντινούπολη και συνάντησε τον Πατριάρχη Ιωαννίκιο. Έλαβε την Πατριαρχική άδεια να κατασκευάσει στην Αθήνα το Μοναστήρι των αγίων Αναργύρων, στο οποίο κληροδότησε όλη την μεγάλη κτηματική περιουσία του. Το όνομά του είναι συνδεδεμένο με τη συνοικία της Αθήνας Κολοκυνθού.

## Πηγές
* 
* 

Κατηγορία:Έλληνες κληρικοί
Μαρτίνος Κρούσιος

Ο **Μαρτίνος Κρούσιος** (γερμ. *Martin Crusius* ή *Kraus*) ήταν σημαντικός Γερμανός ελληνιστής και ουμανιστής. 

## Βιογραφία
Γεννήθηκε στις 19 Σεπτεμβρίου 1526 στην Γκρέμπερν κοντά στο Μπάμπεργκ της Βυρτεμβέργης. Ο πατέρας του ήταν διαμαρτυρόμενος ιερέας. Μορφώθηκε στο Ουλμ και στο Στρασβούργο. Το 1554 διορίστηκε διευθυντής στη λατινική σχολή του Μέμινγκεν. Το 1559 ήλθε στο Τύμπιγκεν και ανέλαβε καθηγητής στο Πανεπιστήμιο της Ελληνικής και Λατινικής. Δίδαξε Σοφοκλή, Όμηρο, Θουκυδίδη, Αριστοτέλη, Γαληνό και απέκτησε τόσο μεγάλη φήμη, που για χάρη του κτίστηκε νέα αίθουσα διδασκαλίας μεγάλης χωρητικότητας. Στη θέση αυτή παρέμεινε μέχρι τον θάνατό του στις 14 Φεβρουαρίου 1607. Διατηρούσε για πολλά χρόνια αλληλογραφία στα ελληνικά με τον διευθυντή της Μεγάλης του Γένους Πατριαρχικής Σχολής Θεοδόσιο Ζυγομαλά.

Στην Άνω Κυψέλη Αθήνας, υπάρχει δρόμος προς τιμή του.

## Πηγές
* 

Κατηγορία:Γερμανοί ιστορικοί
Κατηγορία:Ελληνιστές
Ξενάκης

Το ελληνικό επώνυμο **Ξενάκης** μπορεί να αναφέρεται σε κάποιο από τα παρακάτω πρόσωπα:

* Θωμάς Ξενάκης (1875–1942), Ολυμπιονίκης της γυμναστικής
* Ιάννης Ξενάκης (1922–2001), μουσικοσυθέτης και αρχιτέκτονας
* Κοσμάς Ξενάκης (1925-1984), εικαστικός καλλιτέχνης, πολεοδόμος και αρχιτέκτονας, αδελφός του Ιάννη
* Κωνσταντίνος Ξενάκης (γενν. 1931), εικαστικός καλλιτέχνης, ποιητής, και γλύπτης
* Φρανσουάζ Ξενάκη (γενν. 1930), Γαλλίδα μυθιστοριογράφος και δημοσιογράφος, σύζυγος του Ιάννη
Μητροπολίτης Αθηνών Νικάνωρ

Ο **Νικάνωρ** ήταν Μητροπολίτης Αθηνών την εποχή της πατριαρχίας του Ιερεμία Β΄. Είναι άγνωστο το πότε γεννήθηκε, και αναφέρεται από τον Πανάρετο Κωνσταντινίδη ότι πέθανε το 1591, χωρίς όμως κανένα στοιχείο. Δεν είναι γνωστό ούτε το ακριβές διάστημα στο οποίο διατέλεσε μητροπολίτης, και η ανάρρηση του στον θρόνο τοποθετείται στην περίοδο πατριαρχίας του Ιερεμία Β΄ (1572-1584). Είναι γνωστό σίγουρα ότι ήταν ήδη μητροπολίτης το 1573, όπως προκύπτει από επιγραφή που σώζεται στην  μονή Οσίου Μελετίου, και εξακολουθούσε να είναι το 1590, ενώ ο διάδοχός, Θεοφάνης, αναφέρεται πρώτη φορά το 1593. Σώζονται τρεις επιστολές του, δύο προς τον Θεοδόσιο Ζυγομαλά τις οποίες δημοσίευσε ο Μαρτίνος Κρούσιος στην *Τουρκογραικία* και μία προς τον πατριάρχη Ιερεμία Β', που δημοσιεύτηκε πρώτη φορά από τον . Ο Νικάνωρ συμμετείχε στην Σύνοδο η οποία καθαίρεσε τον πατριάρχη Παχώμιο τον Φεβρουάριο του 1585.

## Παραπομπές


## Πηγές
* 
* 
* 

Νικανωρ
Τρύγος

**Τρύγος** είναι η διαδικασία συγκομιδής των σταφυλιών προκειμένου να διατεθούν στην αγορά για κατανάλωση ως φρούτα ή να υποστούν επεξεργασία για την παραγωγή κρασιού.

      

Κατηγορία:Κρασί
Κατηγορία:Αμπελουργία
Κατηγορία:Οινολογία
Κατηγορία:Θερισμός
Μποστατζήμπασης

Ο **Μποστατζήμπασης** ήταν στρατιωτικός τίτλος και αξίωμα επί Οθωμανικής Αυτοκρατορίας. Κατά λέξη *μποστατζής* σημαίνει «*κηπουρός*». Ο Μποστατζήμπασης ήταν ο πρώτος άρχοντας μετά τον Αρχιευνούχο, αρχηγός της Αυτοκρατορικής Φρουράς, και μποστατζήδες ήταν οι εκλεκτοί και ευνοούμενοι Αυτοκρατορικοί φρουροί. Ο Μποστατζήμπασης στην Κωνσταντινούπολη έμενε στην Πύλη Ογλάν Καπουσού. Εκεί βρίσκονταν και οι ανακριτικές φυλακές των κρατουμένων για πολιτικά εγκλήματα. Από τις φυλακές αυτές οδηγούνταν στον τόπο της εκτέλεσης, τον λεγόμενο *φούρνο*, στον οποίο ζυμώνονταν και ψήνονταν το ψωμί των μποσταντζήδων. Ο Μποστατζήμπασης είχε μεγάλη δύναμη εξουσίας. Υπό της δικαιοδοσίας του βρίσκονταν οι φρικτές φυλακές των Ανακτόρων. Είχε την επίβλεψη όλων των Ανακτόρων. Ήταν ανώτατος επόπτης του Σεραγιού, και προμηθευτής της τροφοδοσίας. Εισέπραττε το ένα δέκατο της αλιείας του Βοσπόρου και είχε την φροντίδα του Αυτοκρατορικού κυνηγιού. Ήταν επίσης καπετάνιος του Σουλτανικού καραβιού. Κυρίως όμως ήταν άμεσος εκτελεστής των διαταγών του Σουλτάνου. Αυτός τιμωρούσε τους πολιτικούς εγκληματίες, εκτελούσε τις θανατικές ποινές, τις δημεύσεις των περιουσιών των ενόχων. Ως φυσιογνωμία ήταν μουσάτος, φορούσε σπαθί και κρατούσε ράβδο ως σύμβολο της εξουσίας. Οι αξιωματικοί στου Μποστατζήμπαση ονομάζονταν Χασικήδες και ήταν σωματοφύλακες του Σουλτάνου. Φορούσαν και αυτοί χατζάρια και πεζοί προπορεύονταν του Μποστατζήμπαση.

## Πηγές
* 

Κατηγορία:Οθωμανικοί τίτλοι
Αργυρός Βεναλδής

Ο **Αργυρός Βεναλδής** ή **Μπεναλδής** ήταν Έλληνας λόγιος του 17ου αιώνα. Τον αναφέρει ο Περραιβός ως έναν του Πειραιά που πήγε στην Πελοπόννησο να προσκυνήσει τον Μοροζίνι. Ήταν καθηγητής στον Πειραιά και ένθερμος οπαδός των Βενετών. Αμείφθηκε με τίτλους και προχειρίστηκε «Ιππέας της Βενετίας και κόμης».
## Συγγράμματα
* Κτιτορικό του Μεγάλου Σπηλαίου (1705)
* Βίοι των οσίων και θεοφόρων πατέρων Συμεών και Θεοδώρου και της οσίας Ευφροσύνης (1706) 
## Πηγές
* 

Κατηγορία:Έλληνες λόγιοι του 17ου αιώνα
Φιδάκια Ευρυτανίας

Τα **Φιδάκια** είναι χωριό του νομού Ευρυτανίας, του δήμου Καρπενησίου. Είναι χτισμένα σε υψόμετρο 960 μέτρων στις πλαγιές του όρους Χελιδώνα. Ο οικισμός ξεχωρίζει για τα καλαίσθητα σπίτια του και για το πολεοδομικό του σχήμα που ξεχωρίζει από τους υπόλοιπους οικισμούς της περιοχής. Για τους παραπάνω λόγους είναι ανακηρυγμένος παραδοσιακός οικισμός.

Η προέλευση της ονομασίας είναι άγνωστη. Συναντάται επίσης (μέχρι το 1940) και ως Φειδάκια. Στο ψηλότερο σημείο του οικισμού είναι ορατά υπολείμματα αρχαίας εγκατάστασης. Σύμφωνα με μία άποψη στην περιοχή βρισκόταν η Αρχαία Οιχαλία πρωτεύουσα των Ευρυτάνων

Τα Φιδάκια παρουσίασαν μεγάλη μείωση πληθυσμού κατά τις δεκαετίες 1950 και 1960 λόγω μαζικής μετανάστευσης των κατοίκων στην Αμερική. Τα τελευταία χρόνια ο πληθυσμός συγκρατείται λόγω της τουριστικής ανάπτυξης της Ευρυτανίας και ανέρχεται σε 27 κατοίκους, κατά την απογραφή του 2011 .

## Παραπομπές


Κατηγορία:Χωριά της περιφερειακής ενότητας Ευρυτανίας
Κατηγορία:Δήμος Καρπενησίου
Σελλά

Με το όνομα **Σελλά** αναφέρονται οι παρακάτω οικισμοί της Ελλάδας:

*Σελλά Πατρών, οικισμός του νομού Αχαΐας
*Σελλά Καλαβρύτων, οικισμός του νομού Αχαΐας
*Σελλά Ευρυτανίας, οικισμός του νομού Ευρυτανίας

## Επίσης
*Σελλάς Μεσσηνίας, οικισμός του νομού Μεσσηνίας
* Σέλα, το σαμάρι ή στρατούρι ή σάγμα σε άλογα ή γαϊδούρια

Κατηγορία:Αποσαφηνίσεις ελληνικών τοπωνυμίων
Αντώνιος Μπουμπούλης

Ο **Αντώνιος Μπουμπούλης** υπήρξε λόγιος ιερέας του 17ου αιώνα. Γεννήθηκε στην Κρήτη και αποδήμησε στην Βενετία, όπου 1ο 1649 εκλέχτηκε εφημέριος του ναού Αγίου Γεωργίου στην Ελληνική κοινότητα. Εφημέρευσε μέχρι το 1655 όταν τον διαδέχτηκε ο Θεόφιλος Σκούφος. Συνέχισε να υπηρετεί την εκκλησία. Σημαντικό του έργο είναι το ποίημα «Θρήνος», στο οποίο η Αθήνα θρηνεί τον χαμό του Λίμπονα.

## Πηγές
* 

Κατηγορία:Έλληνες λόγιοι του 17ου αιώνα
Πιερ Γκασσεντί

Ο **Πιερ Γκασσεντί** (, 22 Ιανουαρίου 1592 – 24 Οκτωβρίου 1655) ήταν Γάλλος φιλόσοφος, ιερέας, επιστήμονας, αστρονόμος και μαθηματικός. Με μια εκκλησιαστική θέση στη νοτιοανατολική Γαλλία, πέρασε επίσης πολύ χρόνο στο Παρίσι, όπου ήταν ο ηγέτης μιας ομάδας ελεύθερα σκεπτόμενων διανοούμενων. Ήταν επίσης ενεργός παρατηρησιακός επιστήμονας και δημοσίευσε τις πρώτες πληροφορίες για τη διέλευση του Ερμή το 1631. Ο σεληνιακός κρατήρας Γκασσεντί έχει ονομαστεί προς τιμή του.

Έγραψε αρκετά φιλοσοφικά έργα, και ορισμένες από τις θέσεις που επεξεργάστηκε θεωρούνται σημαντικές, για να βρεθεί ένας δρόμος μεταξύ μεταξύ σκεπτικισμό και δογματισμού. Ο Richard Popkin σημειώνει ότι ο Γκασσεντί ήταν ένας από τους πρώτους στοχαστές που διαμόρφωσαν το σύγχρονο «επιστημονικό βάθρο», ενός τροποποιημένου σκεπτικισμού και εμπειρισμού Συγκρούστηκε με τον σύγχρονό του Καρτέσιο για τη δυνατότητα απόλυτης γνώσης. Στο περισσότερο γνωστό πνευματικό έργο του προσπάθησε να συμβιβάσει τον Επικούρειο ατομισμό με τον Χριστιανισμό. 

## Παραπομπές


## Εξωτερικοί σύνδεσμοι

* De proportione qua gravia decidentia accelerantur (1646) (Πρωτότυπα κείμενα στα Λατινικά)
* ''Concerning Happiness'' (αγγλικά)
* MathPages - ''Mercurius in Sole Visus'' (αγγλικά)
* Timeline (αγγλικά)
* "*[http://plato.stanford.edu/entries/gassendi Pierre Gassendi]*i" - *Stanford Encyclopedia of Philosophy* (αγγλικά)

Κατηγορία:Γάλλοι φιλόσοφοι
Κατηγορία:Γάλλοι αστρονόμοι
Κατηγορία:Γάλλοι μαθηματικοί
Κατηγορία:Εμπειριστές
Κατηγορία:Φιλόσοφοι του 17ου αιώνα
Κατηγορία:Ρωμαιοκαθολικοί ιερείς
Κατηγορία:Γάλλοι αστρολόγοι
Κατηγορία:Φιλόσοφοι της Αναγέννησης
Κατηγορία:Αστρονόμοι του 17ου αιώνα
Θωμάς Φλαγγίνης

Ο **Θωμάς Φλαγγίνης** (Tommaso Flangini), ήταν Ελληνοκύπριος λόγιος και ευεργέτης της Ελληνικής κοινότητας της Βενετίας τον 17ο αιώνα.

## Βιογραφία

Γεννήθηκε στην Κέρκυρα, Βενετική Δημοκρατία, από πατέρα Κερκυραίο, τον Απόστολο Θωμά και μητέρα Κύπρια, την Μαρία Φλαγγίνη, κόρη του Βικέντιου Φλαγγίν. Ήρθε στην Βενετία με υποτροφία κάποιου μοναχού από την Πάδοβα. Καταγράφηκε μεταξύ των μαθητών του Πανεπιστημίου της πόλης και διακρίθηκε για την λιτότητα του βίου του, την ταπεινότητα του ήθους του, και την δίψα του για μάθηση. Αναδείχτηκε ένας από τους πιο καλούς μαθητές. Αναγορεύτηκε διδάκτωρ του Κανονικού και του Αστικού δικαίου. Επέστρεψε στην Βενετία, και μετά τον θάνατο του προστάτη του επιδόθηκε στην άσκηση του δικηγορικού επαγγέλματος. Διέπρεψε ως ρήτορας, πλούτισε, και κληροδότησε την περιουσία του προς ίδρυση του Ελληνομουσείου Φλαγγίνη που ονομάστηκε έτσι προς τιμή του. 

Είχε μια θυγατέρα από τον γάμο του με την Παγώνα Τζιγαρά, κόρη του Ζώτου Τζιγαρά, την οποία πάντρεψε με τον Βενέδικτο Σουπεράντιο, και η οποία απέθανε άτεκνη. Χάρισε όλη του την περιουσία σε κοινωφελείς και φιλανθρωπικούς σκοπούς, για το ελληνικό νοσοκομείο του Αγίου Γεωργίου, προίκισε και νύμφεψε φτωχές Ελληνίδες και εξαγόρασε από την τουρκική δουλεία πολλούς χριστιανούς. 

Παρά την ορθόδοξη πίστη του, έγινε δομινικανός μοναχός πριν πεθάνει. Μετά θάνατο πρόσφερε 171.715 δουκάτα για την ίδρυση του Ελληνικού Φροντιστηρίου στην Βενετία, για να εκπαιδεύονται άπορα παιδιά των Ελλήνων ορθόδοξων χριστιανών, και προπαντός από την Κέρκυρα και από την Κύπρο. Η ιδιαίτερη σύνδεση του με την Κύπρια μητέρα του φαίνεται από το γεγονός ότι είχε κράτησει το δικό της επίθετο, Φλαγγίνης,

## Συγγράμματα
Είναι άγνωστο αν άφησε συγγράμματα, ή αν εκδόθηκαν έργα του.

## Παραπομπές


## Βιβλιογραφία
*Mέρτζιος, K., "Θωμάς Φλαγγίνης και ο Μικρός Ελληνομνήμων", Πραγματείαι Ακαδημίας Αθηνών, τ. Θ΄(1939), σελ. 6, 11-12, 20, 51, 67, 85, 128-139

## Πηγές
* 
* 

Κατηγορία:Έλληνες ευεργέτες
Ανάγλυφα μιας τέχνης ταπεινής

Τα **Ανάγλυφα μιας τέχνης ταπεινής** είναι προσωπικός δίσκος του Μπάμπη Τσέρτου που περιέχει παραδοσιακά τραγούδια από όλη την Ελλάδα. Κυκλοφόρησε τον Νοέμβριο του 2002 από τη δισκογραφική εταιρεία Warner.

Συμμετέχουν επίσης οι τραγουδιστές: Μαρία Φαραντούρη, Τζίμης Πανούσης, Χρόνης Αηδονίδης, Νάντια Καραγιάννη και Σάββας Σιάτρας .

Στο δίσκο παίζουν οι μουσικοί: Γιώργος Κωτσίνης (Κλαρίνο, Καβάλ), Κυριάκος Γκουβέντας (Βιολί), Τάκης Φράγκους (Κοντραμπάσο, Κιθάρα), Ανδρέας Παππάς (Κρουστά), Σωτήρης Μπούρμπος (Λαούτο, Κιθάρα), Ανδρέας Κατσιγιάννης (Σαντούρι), Πετρολούκας Χαλκιάς (Κλαρίνο), Αχιλλέας Χαλκιάς (Βιολί), Γιώργος Κόρος (Βιολί). Ενορχηστρωτής είναι ο Γιώργος Ε. Παπαδάκης.

Ο δίσκος διακρίθηκε ως ο καλύτερος δίσκος παραδοσιακής μουσικής της χρονιάς 2003 στη 2η απονομή των Βραβείων "Αρίων".

## Τραγούδια
Τα τραγούδια που περιέχει είναι τα εξής:
#**Αχ μελαχροινό μου** (παραδοσιακό Αστικό Σμύρνης, διασκευή: Γιώργος Ε. Παπαδάκης)
#**Ερηνάκι** (παραδοσιακό Λέρου)
#**Δημητρούλα** (παραδοσιακό Σκύρου)
#**Κανελόριζα** (παραδοσιακό Μικράς Ασίας, διασκευή στίχων, τραγούδι: Τζίμης Πανούσης)
#**Μπάλλος - Μαστίχα** (παραδοσιακό Μικράς Ασίας)
#**Μεσ' την απάνω γειτονιά** (παραδοσιακό Πελοποννήσου - Τρόπαια Αρκαδίας)
#**Τσετσέκι μου** (παραδοσιακό Πελοποννήσου - Τρόπαια Αρκαδίας)
#**Εσείς πουλιά του κάμπου** (παραδοσιακό Πελοποννήσου, τραγούδι: Νάντια Καραγιάννη)
#**Ματζουράνα** (παραδοσιακό Πελοποννήσου)
#**Της Μάνης τα βουνά** (παραδοσιακό Πελοποννήσου - Τρόπαια Αρκαδίας)
#**Αχ μωρέ σεβντά** (παραδοσιακό Ηπείρου, τραγούδι: Σάββας Σιάτρας)
#**Σύρε να πεις της μάνας σου** (παραδοσιακό Μικράς Ασίας, τραγούδι: Χρόνης Αηδονίδης - Μπάμπης Τσέρτος)
#**Η βράκα** (παραδοσιακό Κύπρου)
#**Εσείς πουλιά πετούμενα** (παραδοσιακό Πελοποννήσου)
#**Ο Μενούσης** (παραδοσιακό Ηπείρου, διασκευή: Γιώργος Ε. Παπαδάκης, τραγούδι: Μαρία Φαραντούρη)

## Δείτε ακόμη
*Μπάμπης Τσέρτος: Δισκογραφία

*Μουσικά Βραβεία Αρίων: 2η Απονομή (2003)

Κατηγορία:Ελληνική δισκογραφία
Κατηγορία:Άλμπουμ του 2002
Ταύχειρα

Η **Ταύχειρα** ήταν αρχαία πόλη της Κυρηναϊκής, που ιδρύθηκε γύρω στο 625 π.Χ. από Έλληνες αποίκους. Ήταν μέλος της κυρηναϊκής πενταπόλεως. Κατά τους ελληνιστικούς χρόνους μετονομάστηκε σε Αρσινόη και έκτοτε γνώρισε μεγάλη ακμή μέχρι την καταστροφή της από τους Άραβες το 643.
   
Οι ανασκαφές στην σύγχρονη πόλη Τόκρα έφεραν στο φως ερείπια κτηρίων και τειχών, καθώς και τμήματα του ρυμοτομικού σχεδίου της. Ιδιαίτερο ενδιαφέρον παρουσιάζουν οι τάφοι της, που είχαν ανοιχθεί στην περιοχή των λατομείων και περιείχαν ωραιότατα αγγεία. Επίσης, σε μια περιοχή της πόλης κοντά στο λιμάνι ανασκάφτηκαν αποθέτες ενός ιερού (ίσως της Δήμητρας και της Κόρης) του 7ου π.Χ. αιώνα, στους οποίους βρέθηκαν όστρακα αγγείων που είχαν εισαχθεί από την Κρήτη, τη Ρόδο, τις Κυκλάδες, την Λακωνία και την Κόρινθο. Εντυπωσιακά είναι τα ερείπια του βυζαντινού τείχους της πόλης, που κτίστηκε στα ερείπια του προγενέστερου ελληνιστικού.

Κατηγορία:Αρχαίες ελληνικές αποικίες
Κατηγορία:Αρχαίες πόλεις της Λιβύης
Κότορ

Το **Κότορ** (, , , , , ) είναι παραθαλάσσια πόλη του Μαυροβουνίου. Η πόλη (μαζί με την πόλη Ντομπρότα/Dobrota βορείως ουσιαστικά δημιουργούν μια πόλη) έχει πληθυσμό 13.176  και είναι το διοικητικό κέντρο του Δήμου Κότορ. Ο Δήμος Κότορ έχει πληθυσμό 22.947 και συμπεριλαμβάνει τις γειτονικές πόλεις και μικρά χωρία γύρω από το κόλπο του Κότορ .

Το παλαιό Μεσογειακό λιμάνι του Κότορ είναι περικυκλωμένο από ένα τείχος το οποίο ανοικοδομήθηκε από τη Γαληνοτάτη Δημοκρατία της Βενετίας. Οι ενετικές επιρροές φαίνονται στην αρχιτεκτονική της πόλης. Ο κόλπος του Κότορ (Boka Kotorska) ορισμένες φορές καλείται *το νοτιότερο [[φιόρδ]] της Ευρώπης* (καλείται έτσι λόγω του φυσικού τοπίο, γιατί στην πράξη δεν είναι φιόρδ). 

Πόλος έλξης των τουριστών είναι το τοπίο του Κόλπου του Κότορ αλλά και η αρχιτεκτονική της παλιάς πόλης. Τα τελευταία χρόνια έχει σημειωθεί αύξηση των τουριστών. 

Η φυσική πολιτιστική-περιοχή του Κότορ είναι μέρος των Μνημείων Παγκόσμιας Κληρονομιάς της UNESCO.

## Πληθυσμός

Σύμφωνα με την επίσημη απογραφή του 2003  στο Κότορ (το Κότορ και η Ντόμπροτα βορείως-δίπλα από το Κότορ θεωρούνται ως μία πόλη) υπάρχουν:

## Ιστορία
thumb|right|Οι αρχαίες οχυρώσεις του Κότορ
Το Κότορ έχει για πρώτη φορά αναφερθεί το 168 π.Χ. και είχε κατοικηθεί κατά την διάρκεια των Αρχαίων Ρωμαϊκών χρόνων. Την εποχή εκείνη ήταν γνωστή ως Acruvium, Ascrivium ή Ascruvium και ήταν μέρος της Ρωμαϊκής επαρχίας της Δαλματίας.

Στον μεσαίωνα το φυσικό λιμάνι του Κότορ στην Αδριατική θάλασσα αποτέλεσε σημαντικό εμπορικό και καλλιτεχνικό κέντρο.

## Αξιοθέατα
Η φυσική πολιτιστική-περιοχή του Κότορ είναι χαρακτηρισμένη από το 1979 ως Μνημείο Παγκόσμιας Κληρονομιάς από την UNESCO.

## Παραπομπές


## Εξωτερικοί σύνδεσμοι
* 
*  

*
Κατηγορία:Μνημεία Παγκόσμιας Κληρονομιάς
Νέναντ Βούκτσεβιτς

Ο **Νέναντ Βούκτσεβιτς** (Τίτογκραντ, Γιουγκοσλαβία, 25 Νοεμβρίου 1974) είναι Μαυροβούνιος πρώην ποδοσφαιριστής ο οποίος αγωνιζόταν ως επιθετικός και νυν προπονητής στην ΦΚ Ποντγκόριτσα.

## Καριέρα
Ξεκίνησε την επαγγελματική του καριέρα το 1993 από τη Μπούντουτσνοστ και το 1997 πήρε μεταγραφή για τη Σπάρτακ Σουμπότιτσα, όπου αγωνίστηκε για μια διετία. Τον Ιούλιο του 1999 αποκτήθηκε από την Παναχαϊκή μαζί με τους Μέστερ και Κόστιτς. Κατά την τετραετή παρουσία του στους Πατρινούς πέτυχε σε 103 αγώνες πρωταθλήματος 22 τέρματα. Καλύτερη χρονιά του όσον αφορά τον παραγωγικό τομέα ήταν η σεζόν 2000/01, όταν και σημείωσε 10 γκολ σε 29 αγώνες στην κανονική διάρκεια του πρωταθλήματος και άλλα δύο στους αγώνες μπαράζ με τον Πανηλειακό, συμβάλλοντας καθοριστικά στην επίτευξη του στόχου της παραμονής στην Α΄ Εθνική. Μετά το τέλος της σταδιοδρομίας του στην Παναχαϊκή αγωνίστηκε για ένα χρόνο στην Γ΄ Εθνική με τον Βύζαντα Μεγάρων και τη Χαλκίδα για να επιστρέψει εν συνεχεία στο Μαυροβούνιο ολοκληρώνοντας την καριέρα του το 2007 στην Κομ.

## Στατιστικά στο ελληνικό πρωτάθλημα

**υπολογίζονται και οι αγώνες μπαράζ με τον Πανηλειακό.*

## Εξωτερικοί σύνδεσμοι
*Προφίλ στην επίσημη ιστοσελίδα της Μπούντουτσνοστ.
*Αθλητική Ηχώ:3 Σέρβους ανακοίνωσε η Παναχαϊκή.
*Οι Πατρινοί το προβάδισμα,2-0 τον Πανηλειακό.
*Μεταγραφικό ντεμαράζ στα Μέγαρα.
*Γ΄ Εθνική:2003/04

Κατηγορία:Μαυροβούνιοι ποδοσφαιριστές
Κατηγορία:Επιθετικοί ποδοσφαιριστές
Κατηγορία:Ποδοσφαιριστές Παναχαϊκής
Κατηγορία:Ποδοσφαιριστές ΦΚ Μπούντουτσνοστ Ποντγκόριτσα
Κατηγορία:Ποδοσφαιριστές Σπάρτακ Σουμπότιτσα
Κατηγορία:Ποδοσφαιριστές Βύζαντα Μεγάρων
Κατηγορία:Ποδοσφαιριστές ΦΚ Κομ
Κατηγορία:Ποδοσφαιριστές Α.Ο. Χαλκίδας
Κατηγορία:Ποδοσφαιριστές Λιουνγκσίλε ΣΚ
Κατηγορία:Προπονητές ποδοσφαίρου ΦΚ Μπούντουτσνοστ Ποντγκόριτσα
Κατηγορία:Ξένοι ποδοσφαιριστές στην Ελλάδα
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Γ΄ Εθνικής Ελλάδας
Αρχική τιμή

Στα μαθηματικά και στη φυσική επιστήμη γενικότερα με τον όρο **αρχική τιμή** χαρακτηρίζεται η συγκεκριμένη τιμή μιας άγνωστης συνάρτησης στην αρχική κατάσταση αυτής απ΄ όπου αναζητείται η επίλυσή της.

Πρόκειται για χαρακτηριστικό σημείο των διαφορικών εξισώσεων όπου οι διάφορες συνθήκες εξελίσσονται με τον χρόνο. Συνέπεια αυτού είναι να προσδιορίζεται πάντα η χρονική στιγμή t = to όπου για λόγους απλότητας θεωρείται  to = 0.

Κατηγορία:Διαφορικές εξισώσεις
772 Τανέτε

Ο **Τανέτε (Tanete)** είναι ένας μεγάλος αστεροειδής της Κύριας Ζώνης Αστεροειδών, με απόλυτο μέγεθος (όπως ορίζεται για το Ηλιακό Σύστημα) 8,438. Ανακαλύφθηκε το 1913 από τον Γερμανό αστρονόμο Άνταμ Μάσινγκερ, που παρατηρούσε από τη Χαϊδελβέργη. Η ονομασία έχει ινδονησιακή προέλευση.

## Φυσικά χαρακτηριστικά
Η μέση διάμετρος του Τανέτε εκτιμάται σε 117,66 χιλιόμετρα. Ο φασματικός τύπος του είναι **C** (ανθρακούχος), ενώ το άλβεδό του είναι 0,0594. Ο Τανέτε περιστρέφεται γύρω από τον εαυτό του μία φορά κάθε 12 ώρες.

## Παραπομπές


## Εξωτερικοί σύνδεσμοι
* Τροχιά από το JPL (Java) / Εφημερίδα

Τανετε
773 Ίρμιντράουντ

Η **Ίρμιντράουντ (Irmintraud)** είναι ένας μεγάλος αστεροειδής της Κύριας Ζώνης Αστεροειδών, με απόλυτο μέγεθος (όπως ορίζεται για το Ηλιακό Σύστημα) 9,019. Ανακαλύφθηκε το 1913 από τον Γερμανό αστρονόμο Φραντς Κάιζερ, που παρατηρούσε από τη Χαϊδελβέργη, και πήρε το όνομά του από ένα παραδοσιακό γερμανικό γυναικείο όνομα που απαντάται σε θρύλους και σάγκα.

## Φυσικά χαρακτηριστικά
Η μέση διάμετρος της Ίρμιντράουντ εκτιμάται σε 95,88 χιλιόμετρα. Ο φασματικός τύπος της είναι **T** ή **D**, ενώ το άλβεδό της είναι 0,0440. Η Ίρμιντράουντ περιστρέφεται γύρω από τον εαυτό της μία φορά κάθε 6 ώρες και 45 λεπτά.

Το 1992, αναλύοντας το φάσμα της Ίρμιντράουντ, ο Λάρρυ Λεμπόφσκυ και συνεργάτες του την προσδιόρισαν ως τον πρώτο αστεροειδή τύπου D που έχει τη φασματική «υπογραφή» του νερού των ενυδατωμένων πυριτικών πετρωμάτων στα 3 μικρόμετρα. Το συμπέρασμά τους ήταν ότι η Ίρμιντράουντ έχει υποστεί μία διαδικασία εξαλλοιώσεως που συνήθως παρουσιάζεται στους ανθρακούχους αστεροειδείς (τύπου C). Η ανακάλυψη υπονοεί ότι ίσως υπάρχουν σημαντικές διαφορές στην ορυκτολογική σύσταση μεταξύ αστεροειδών με τον ίδιο φασματικό τύπο και ότι οι αστρονόμοι πρέπει να είναι προσεκτικοί όταν δέχονται ότι οι φασματικοί τύποι C, D κ.ά. συνδέονται απευθείας με την ορυκτολογική σύσταση.

Τον Σεπτέμβριο 2001 διατυπώθηκε η άποψη ότι ο μετεωρίτης της λίμνης Ταγκίς που έπεσε στον δυτικό Καναδά στις 18 Ιανουαρίου 2000 προήλθε από αστεροειδή τύπου D. Τα άλβεδα των 368 Χαϊντέα και 773 Ίρμιντράουντ (από τον IRAS) συμφωνούν καλύτερα με αυτό του συγκεκριμένου μετεωρίτη. Επιπλέον, παρότι το φάσμα του μετεωρίτη συμφωνεί καλύτερα με αυτό του πρώτου αστεροειδή, η Ίρμιντράουντ έχει τροχιά πολύ κοντά (0,034 AU) σε μία χαοτική ζώνη που συνδέεται με τα κενά Κέρκγουντ, πράγμα που την καθιστά τον πιθανότερο υποψήφιο για την προέλευση του μετεωρίτη της λίμνης Ταγκίς.

## Παραπομπές


## Εξωτερικοί σύνδεσμοι
* Τροχιά από το JPL (Java) / Εφημερίδα

Ιρμιντραουντ
774 Αρμόρ

Ο **Αρμόρ (Armor)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 8,575. Ανακαλύφθηκε το 1913 από τον Γάλλο αστρονόμο Σαρλ λε Μορβάν, που παρατηρούσε από το Παρίσι, και πήρε το όνομά του από την Αρμορίκη, την κελτική ονομασία της βορειοδυτικής Γαλλίας.

## Φυσικά χαρακτηριστικά
Η μέση διάμετρος του Αρμόρ εκτιμάται σε 50,37 χιλιόμετρα. Το άλβεδό του είναι 0,2529. Είναι άγνωστο αν και με ποια περίοδο περιστρέφεται ο Αρμόρ γύρω από τον εαυτό του.

## Παραπομπές


## Εξωτερικοί σύνδεσμοι
* Τροχιά από το JPL (Java) / Εφημερίδα

Αρμορ
775 Λυμιέρ

Ο **Λυμιέρ (Lumiere)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 10,1. Ανακαλύφθηκε το 1914 από τον Γάλλο αστρονόμο Ζοαννύ-Φιλίπ Λαγκρυλά, που παρατηρούσε από τη Νίκαια της Γαλλίας, και πήρε το όνομά του από τους αδελφούς Ωγκύστ και Λουί Λυμιέρ, τους εφευρέτες του κινηματογράφου.

## Φυσικά χαρακτηριστικά
Η μέση διάμετρος του Λυμιέρ εκτιμάται σε 33,59 χιλιόμετρα. Ο φασματικός τύπος του είναι άγνωστος, ενώ το άλβεδό του είναι 0,1083. Ο Λυμιέρ περιστρέφεται γύρω από τον εαυτό του μία φορά κάθε 6 ώρες και 6 λεπτά.

## Παραπομπές


## Εξωτερικοί σύνδεσμοι
* Τροχιά από το JPL (Java) / Εφημερίδα

Λυμιερ
776 Βερβερικία

Η **Βερβερικία (Berbericia)** είναι ένας πολύ μεγάλος αστεροειδής της Κύριας Ζώνης Αστεροειδών, με απόλυτο μέγεθος (όπως ορίζεται για το Ηλιακό Σύστημα) 7,712. Ανακαλύφθηκε το 1914 από τον Γερμανό αστρονόμο Άνταμ Μάσινγκερ, που παρατηρούσε από τη Χαϊδελβέργη, και πήρε το όνομά της από το επώνυμο του Γερμανού αστρονόμου Άντολφ Μπέρμπεριχ (1861-1920).

## Φυσικά χαρακτηριστικά
Η μέση διάμετρος της Βερβερικίας εκτιμάται σε 151,2 χιλιόμετρα. Ο φασματικός τύπος της είναι **C** (ανθρακούχος), ενώ το άλβεδό της είναι 0,065. Η Βερβερικία περιστρέφεται γύρω από τον εαυτό της μία φορά κάθε 7 ώρες και 40 λεπτά.

## Παραπομπές


## Εξωτερικοί σύνδεσμοι
* Τροχιά από το JPL (Java) / Εφημερίδα

Βερβερικια
777 Γουτεμβέργα

Η **Γουτεμβέργα** (*Gutemberga*) είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 9,671. Ανακαλύφθηκε το 1914 από τον Γερμανό αστρονόμο Φραντς Κάιζερ, που παρατηρούσε από τη Χαϊδελβέργη, και πήρε το όνομά της από τον εφευρέτη των κινητών τυπογραφικών στοιχείων, τον Ιωάννη Γουτεμβέργιο.

## Φυσικά χαρακτηριστικά
Η μέση διάμετρος της Γουτεμβέργας εκτιμάται σε 65,56 χιλιόμετρα. Ο φασματικός τύπος της είναι άγνωστος, ενώ το άλβεδό της είναι 0,0494. Η Γουτεμβέργα περιστρέφεται γύρω από τον εαυτό της μία φορά κάθε 12 ώρες και 53 λεπτά.

## Παραπομπές


## Εξωτερικοί σύνδεσμοι
* Τροχιά από το JPL (Java) / Εφημερίδα

Γουτεμβεργα
Κατηγορία:Γουτεμβέργιος
778 Θεοβάλδη

Η **Θεοβάλδη (Theobalda)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 9,549. Ανακαλύφθηκε το 1914 από τον Γερμανό αστρονόμο Φραντς Κάιζερ, που παρατηρούσε από τη Χαϊδελβέργη, και πήρε το όνομά του από το όνομα του πατέρα του ανακαλύψαντος, Τέομπαλντ Κάιζερ (Theobald Kaiser).

## Φυσικά χαρακτηριστικά
Η μέση διάμετρος της Θεοβάλδης εκτιμάται σε 64,06 χιλιόμετρα. Ο φασματικός τύπος της είναι **F**, ενώ το άλβεδό της είναι 0,0589. Η Θεοβάλδη περιστρέφεται γύρω από τον εαυτό της μία φορά κάθε 11 ώρες και 39,5 λεπτά.

## Παραπομπές


## Εξωτερικοί σύνδεσμοι
* Τροχιά από το JPL (Java) / Εφημερίδα

Θεοβαλδη
781 Καρτβελία

Η **Καρτβελία (Kartvelia)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 9,512. Ανακαλύφθηκε το 1914 από τον Ρώσο αστρονόμο Γκριγκόρι Νικολάεβιτς Νέουιμιν, που παρατηρούσε από το Σιμέις της Κριμαίας, και πήρε το όνομά της από την ονομασία της Γεωργίας στη γεωργιανή γλώσσα.

## Φυσικά χαρακτηριστικά
Η μέση διάμετρος της Καρτβελίας εκτιμάται σε 66,02 χιλιόμετρα. Ο φασματικός τύπος της είναι **Xc** ή **CPU**, ενώ το άλβεδό της είναι 0,0704. Η Καρτβελία περιστρέφεται γύρω από τον εαυτό της μία φορά κάθε 19 ώρες και 3,5 λεπτά, μία αρκετά αργή περιστροφή για αστεροειδή.

## Παραπομπές


## Εξωτερικοί σύνδεσμοι
* Τροχιά από το JPL (Java) / Εφημερίδα

Καρτβελια
782 Μοντεφιόρε

Ο **Μοντεφιόρε (Montefiore)** είναι ένας αστεροειδής που περιφέρεται στην εσωτερική περιοχή της Κύριας Ζώνης Αστεροειδών και έχει απόλυτο μέγεθος (όπως ορίζεται για το Ηλιακό Σύστημα) 11,161. Ανακαλύφθηκε το 1914 από τον Αυστριακό αστρονόμο Γιόχαν Παλίζα, που παρατηρούσε από τη Βιέννη, και πήρε το όνομά του από το επώνυμο της Κλαρίς Σεμπάγκ-Μοντεφιόρε, συζύγου του Αλφόνς Μάγιερ Ρότσιλντ.

## Φυσικά χαρακτηριστικά
Η μέση διάμετρος του Μοντεφιόρε εκτιμάται σε 11,9 χιλιόμετρα. Ο φασματικός τύπος του είναι **S** (λιθώδης), ενώ το άλβεδό του είναι 0,312. Ο Μοντεφιόρε περιστρέφεται γύρω από τον εαυτό του μία φορά κάθε 4 ώρες και 5 λεπτά.

## Παραπομπές


## Εξωτερικοί σύνδεσμοι
* Τροχιά από το JPL (Java) / Εφημερίδα

Μοντεφιορε
ΦΚ Λίτεξ Λόβετς

Η **Λίτεξ Λόβετς** (βουλγαρικά: Литекс Ловеч) ή απλώς **Λίτεξ**, είναι ποδοσφαιρικός σύλλογος με έδρα την πόλη Λόβετς της Βουλγαρίας, ο οποίος ιδρύθηκε το 1921. Έδρα της ομάδας αποτελεί το Λόβετς Στάντιον, χωρητικότητας 7.050 θέσεων.

## Ιστορία
Η ομάδα ιδρύθηκε το 1921 υπό την ονομασία **Χισάρια** (Хисаря) άρχισε να αγωνίζεται στις εθνικές κατηγορίες από το 1923, άλλαξε αρκετά ονόματα έως ότου να  καταλήξει στο σημερινό της όνομα. Την σεζόν 1993-94, η **ΛΕΚΣ** (ЛЕКС) όπως ονομαζόταν τότε πέτυχε για πρώτη φορά την άνοδο της στην μεγάλη κατηγορία του Βουλγαρικού ποδοσφαίρου. Μετά από μια επιτυχημένη χρονιά στην κορυφαία κατηγορία την επόμενη υποβιβάστηκε στην δεύτερη κατηγορία της Βουλγαρίας.Στο τέλος της χρονιάς την ομάδα αγόρασε ο Βούλγαρος επιχειρηματίας κάτοικος της Λόβετς και φίλος της ομάδας Γκρίσα Γκάντσεφ. Ο Γκάντσεφ άμεσα αποδέσμευσε τους περισσότερους παίκτες που είχε η ομάδα και αγόρασε καινούργιους παίκτες, η ομάδα απέκτησε μια ξεχωριστή δυναμική ανέβηκε στην μεγάλη κατηγορία άμεσα με χαρακτηριστική μάλιστα ευκολία και στην επανεμφάνιση στην μεγάλη κατηγορία κατέκτησε το Πρωτάθλημα Βουλγαρίας. Τα επόμενα χρόνια η Λίτεξ Λόβετς κατέκτησε τίτλους και μονιμοποιήθηκε στην ελίτ του Βουλγαρικού ποδοσφαίρου. Το 2016, η ΤΣΣΚΑ Σόφιας πήρε τη θέση της ομάδας στο Πρωτάθλημα Βουλγαρίας.

## Τίτλοι

**[[Πρωτάθλημα ποδοσφαίρου Βουλγαρίας|Πρωταθλήματα Βουλγαρίας]]** 

* **Νικήτρια (4)**: 1997–98, 1998–99, 2009–10, 2010-11

**Κύπελλα Βουλγαρίας**

* **Νικήτρια (3)**: 2001, 2004, 2008, 2009

**Σούπερ Καπ Βουλγαρίας**

* **Νικήτρια (1)**: 2010

## Παραπομπές


## Εξωτερικοί Σύνδεσμοι
*  Επίσημη Ιστοσελίδα

Κατηγορία:Ποδοσφαιρικές ομάδες Βουλγαρίας
Κατηγορία:Ιδρύσεις αθλητικών συλλόγων το 1921
Κατηγορία:Ιδρύσεις ποδοσφαιρικών ομάδων το 1921
783 Νόρα

Η **Νόρα (Nora)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 10,845. Ανακαλύφθηκε το 1914 από τον Αυστριακό αστρονόμο Γιόχαν Παλίζα, που παρατηρούσε από τη Βιέννη, και πήρε το όνομά της από την ηρωίδα του ομώνυμου θεατρικού έργου του `Ιψεν.

## Φυσικά χαρακτηριστικά
Η μέση διάμετρος της Νόρας εκτιμάται σε 40,02 χιλιόμετρα. Ο φασματικός τύπος της είναι **C** (ανθρακούχος), ενώ το άλβεδό της είναι 0,0635. Η Νόρα περιστρέφεται γύρω από τον εαυτό της μία φορά κάθε 34 ώρες και 24 λεπτά, μία εξαιρετικά αργή περιστροφή για αστεροειδή.

## Παραπομπές


## Εξωτερικοί σύνδεσμοι
* Τροχιά από το JPL (Java) / Εφημερίδα

Νορα
784 Πικερινγκία

Η **Πικερινγκία** (*Pickeringia*) είναι ένας μεγάλος αστεροειδής της Κύριας Ζώνης Αστεροειδών, με απόλυτο μέγεθος (όπως ορίζεται για το Ηλιακό Σύστημα) 9,295. Ανακαλύφθηκε το 1914 από τον Αμερικανό αστρονόμο Τζόελ Χάστινγκς Μέτκαλφ, που παρατηρούσε από το Γουίντσεστερ της Μασαχουσέτης, και πήρε το όνομά της από το επώνυμο των Αμερικανών αστρονόμων Έντουαρντ Τσαρλς Πίκερινγκ και Ουίλλιαμ Χένρι Πίκερινγκ.

## Φυσικά χαρακτηριστικά
Η μέση διάμετρος της Πικερινγκίας εκτιμάται σε 89,4 χιλιόμετρα. Ο φασματικός τύπος της είναι άγνωστος, ενώ το άλβεδό της είναι 0,0555. Η Πικερινγκία περιστρέφεται γύρω από τον εαυτό της μία φορά κάθε 13 ώρες.

## Παραπομπές


## Εξωτερικοί σύνδεσμοι
* Τροχιά από το JPL (Java) / Εφημερίδα

Πικερινγκια
785 Τσβετάνα

Η **Τσβετάνα (Zwetana)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 9,233. Ανακαλύφθηκε το 1914 από τον Γερμανό αστρονόμο Άνταμ Μάσινγκερ, που παρατηρούσε από τη Χαϊδελβέργη, και πήρε το όνομά της από το όνομα της Τσβετάνα Πόποβα, κόρης του Βούλγαρου Κ. Ποπόφ.

## Φυσικά χαρακτηριστικά
Η μέση διάμετρος της Τσβετάνα εκτιμάται σε 48,54 χιλιόμετρα. Ο φασματικός τύπος της είναι **M**(σύσταση με τα μέταλλα σίδηρο και νικέλιο, όπως δείχνουν παρατηρήσεις ραντάρ), ενώ το άλβεδό της είναι 0,1245. Η Τσβετάνα περιστρέφεται γύρω από τον εαυτό της μία φορά κάθε 8 ώρες και 55 λεπτά.

## Παραπομπές


## Εξωτερικοί σύνδεσμοι
* Τροχιά από το JPL (Java) / Εφημερίδα

Τσβετανα
786 Μπρεντίχινα

Η **Μπρεντίχινα** (*Bredichina*) είναι μεγάλος αστεροειδής της Κύριας Ζώνης Αστεροειδών, με απόλυτο μέγεθος (όπως ορίζεται για το Ηλιακό Σύστημα) 8,715. Ανακαλύφθηκε το 1914 από τον Γερμανό αστρονόμο Φραντς Κάιζερ, που παρατηρούσε από τη Χαϊδελβέργη.

## Φυσικά χαρακτηριστικά
Η μέση διάμετρος της Μπρεντίχινα εκτιμάται σε 91,6 χιλιόμετρα. Ο φασματικός τύπος της είναι άγνωστος, ενώ το άλβεδό της είναι 0,073. Είναι άγνωστο αν και με ποια περίοδο περιστρέφεται η Μπρεντίχινα γύρω από τον εαυτό της.

## Παραπομπές


## Εξωτερικοί σύνδεσμοι
* Τροχιά από το JPL (Java) / Εφημερίδα

Μπρεντιχινα
787 Μόσκβα

Η **Μόσκβα (Moskva)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 9,573. Ανακαλύφθηκε το 1914 από τον Ρώσο αστρονόμο Γκριγκόρι Νικολάεβιτς Νέουιμιν, που παρατηρούσε από το Σιμέις της Κριμαίας, και πήρε το όνομά του από την πρωτεύουσα της Ρωσίας Μόσχα.

* Το αντικείμενο 1934 FD που ανακαλύφθηκε από τον Σύριλ Β. Τζάκσον στις 19 Μαρτίου 1934 πήρε τον αύξοντα αριθμό 1317. Το 1938 ο Νεουγμίν βρήκε ότι ο αστεροειδής 1317 και ο 787 Μόσκβα ήταν το ίδιο ουράνιο σώμα, οπότε ο αριθμός 1317 επαναχρησιμοποιήθηκε αργότερα για το αντικείμενο 1935 RC, που ανακαλύφθηκε το 1935 από τον Ράινμουτ και είναι σήμερα γνωστό ως 1317 Σιλβρέττα.

## Φυσικά χαρακτηριστικά
Η μέση διάμετρος της Μόσκβα εκτιμάται σε 27,52 χιλιόμετρα. Ο φασματικός τύπος της είναι άγνωστος, ενώ το άλβεδό της είναι 0,256. Η Μόσκβα περιστρέφεται γύρω από τον εαυτό της μία φορά κάθε 6 ώρες και 3 λεπτά.

## Παραπομπές


## Εξωτερικοί σύνδεσμοι
* Τροχιά από το JPL (Java) / Εφημερίδα

Μοσκβα
788 Χοχενστάινα

Η **Χοχενστάινα (Hohensteina)** είναι ένας μεγάλος αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 8,637. Ανακαλύφθηκε το 1914 από τον Γερμανό αστρονόμο Φραντς Κάιζερ, που παρατηρούσε από τη Χαϊδελβέργη, και πήρε το όνομά της από το κάστρο και κωμόπολη Χόχενστάιν στα όρη Τάουνους, στην Έσση. Από το Χόχενστάιν καταγόταν η σύζυγος του Φραντς Κάιζερ.

## Φυσικά χαρακτηριστικά
Η μέση διάμετρος της Χοχενστάινα εκτιμάται σε 103,7 ± 3,4 χιλιόμετρα. Ο φασματικός τύπος της είναι **C** (ανθρακούχος), ενώ το άλβεδό της είναι 0,0787 ± 0,005. Η Χοχενστάινα περιστρέφεται γύρω από τον εαυτό της μία φορά κάθε 37 ώρες και 11 λεπτά, μία εξαιρετικά αργή περιστροφή για αστεροειδή.

## Παραπομπές


## Εξωτερικοί σύνδεσμοι
* Τροχιά από το JPL (Java) / Εφημερίδα

Χοχενσταινα
789 Λένα

Η **Λένα (Lena)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,179. Ανακαλύφθηκε το 1914 από τον Ρώσο αστρονόμο Γκριγκόρι Νικολάεβιτς Νέουιμιν, που παρατηρούσε από το Σιμέις της Κριμαίας και της έδωσε το όνομα της μητέρας του, της `Ελενας (Λένας) Πέτροβνα Νεουγμίνα.

Η τροχιά της Λένας προσεγγίζει αυτές των αστεροειδών της Οικογένεια της Ευνομίας, ωστόσο η διαφορά στον φασματικό τύπο (X αντί S) καθιστά σχεδόν αδύνατη την περίπτωση να ανήκει η Λένα στην οικογένεια αυτή.

## Φυσικά χαρακτηριστικά
Η μέση διάμετρος της Λένας εκτιμάται σε 22 χιλιόμετρα. Ο φασματικός τύπος της είναι **X**, ενώ το άλβεδό της είναι άγνωστο. Η Λένα έχει μία ασυνήθιστη καμπύλη φωτός που υποδεικνύει ότι είτε περιστρέφεται γύρω από τον εαυτό της πολύ αργά (μία φορά κάθε πάνω από 22 ώρες), είτε ότι έχει πολύ ακανόνιστο σχήμα, είτε και τα δύο.

## Παραπομπές


## Εξωτερικοί σύνδεσμοι
* Τροχιά από το JPL (Java) / Εφημερίδα
* Η καμπύλη φωτός της Λένας

Λενα
790 Πρετόρια

Η **Πρετόρια (Pretoria)** είναι ένας πολύ μεγάλος αστεροειδής που κινείται στην εξωτερική περιοχή της Κύριας Ζώνης Αστεροειδών και έχει απόλυτο μέγεθος (όπως ορίζεται για το Ηλιακό Σύστημα) 7,946. Ανακαλύφθηκε το 1912 από τον Νοτιοαφρικανό αγγλικής καταγωγής αστρονόμο Χάρρυ Έντγουιν Γουντ, που παρατηρούσε από το Γιοχάνεσμπουργκ, και πήρε το όνομά της από την πόλη Πρετόρια, πρωτεύουσα της Νότιας Αφρικής.

## Φυσικά χαρακτηριστικά
Η μέση διάμετρος της Πρετόριας εκτιμάται σε 170,36 χιλιόμετρα. Ο φασματικός τύπος της είναι άγνωστος, ενώ το άλβεδό της είναι 0,038. Η Πρετόρια περιστρέφεται γύρω από τον εαυτό της μία φορά κάθε 10 ώρες και 22 λεπτά.

## Παραπομπές


## Εξωτερικοί σύνδεσμοι
* Τροχιά από το JPL (Java) / Εφημερίδα

Πρετορια